Aurkitu duzu katalogoan bila zenbiltzan liburua.
Demagun zure biblioteka Arabako Campusekoa dela,
eta liburua bertan dagoela, baina maileguan;
edo unibertsitateko beste biblioteka batean baino ez dagoela.
Nola lortu? Hasteko, sakatu ESKATU botoia.
Aldez aurretik egin ez baduzu, hasi saioa.
Oraindik ez baduzu zure kontua aktibatu,
ikasi nola egin "Nire kontua aktibatzearen abantailak" biblioklipean.
Hautatu liburua jasotzeko aukeren artean biblioteka bat,
eta aukeratu eskatu nahi duzun alea.
Kasu honetan, zure bibliotekako alea maileguan dagoela ikus daiteke.
Besterik egongo ez balitz, hura erreserbatzea besterik ez zenuke izango.
Baina beste Campus bateko bibliotekan badago beste bat;
beraz, erabilgarri dagoen aleren bat aukera dezakezu.
Kontuan izan alea beste biblioteka batekoa bada,
MAILEGU LUZEA izan behar duela zuk aukeratutako bibliotekara bidali ahal izateko,
eta gehienez 10 erreserba egin ditzakezula aldi berean.
Azkenik, sakatu BIDALI.
ESKAERAK IKUSI botoiak zure kontura eramango zaitu.
Eta, ESKAERAK erlaitzean klik eginez, zure erreserbaren egoera zein den ikusi ahal izango duzu une oro.
Izapidetu bitartean, editatu ere egin dezakezu
(adibidez, jasotze-biblioteka aldatzeko)
edo eskaera bertan behera utzi.
Erreserba eginda dagoenean,
material horrek erreserba bat duela adieraziko da katalogoan.
Eta eskaera prozesatu bezain laster, alearen egoera ERRESERBATUA izatera pasako da.
Liburua aukeratu duzun bibliotekara iritsi bezain laster,
mezu bat jasoko duzu posta elektroniko instituzionalean.
LAU egunez gordeko da liburua zuretzat.
Bibliotekara joan besterik ez duzu, maileguan eramateko.